**DIRECȚIA JURIDICĂ**

**Nr. 15613/19.05.2022**

**RAPORT DE SPECIALITATE**

|  |  |  |  |  |
| --- | --- | --- | --- | --- |
| **Titlul proiectului de hotărâre** | | Proiectul de hotărâre pentru completarea Hotărârii Consiliului Județean Cluj nr. 38/2019 privind stabilirea unor măsuri referitoare la durata de concesiune a spațiilor cu destinație medicală concesionate în conformitate cu Hotărârea Guvernului nr. 884/2004, cu modificările și completările ulterioare | | |
| **Compartiment de resort:** | | Direcţia Juridică | | |
| **Secțiunea 1 – Documentare și analiză:** | | | | |
| Prin proiectul de hotărâre se reglementează modificarea unilaterală de către Consiliul Județean Cluj a contractelor de concesiune a spațiilor cu destinație medicală prin inserarea clauzei contractuale privind obligația concesionarilor spațiilor cu destinație medicală, inclusiv a celor care prestează servicii medicale stomatologice, de a încheia contracte de prestări servicii medicale cu Casa Județeană de Asigurări de Sănătate Cluj.  Temeiurile legale invocate pentru susținerea proiectului sunt:   * art. 173 alin. (1) lit. c), coroborate cu alin. (4) lit. a) din OUG nr. 57/2019 și prevederile art. 9 alin. (4) și art. 13 din Regulamentul de organizare și funcționare a Consiliului Județean Cluj, adoptat prin Hotărârea Consiliului Județean nr. 170/2020, potrivit cărora Consiliul Județean Cluj deține prerogativa administrării domeniului public şi privat al judeţului, precum și faptul că în calitate de concedent, autorității deliberative îi revine sarcina de a stabili condițiile în care se încheie contractele de concesiune a spațiilor cu destinație medicală, inclusiv stabilirea obligațiilor contractuale care revin concesionarilor,   - Hotărârea Guvernului nr. 884/2004 și Ordinul comun al Ministrului Sănătății și al Ministrului Administrației și Internelor nr. 946/299/2004 care nu interzic concedentului stipularea obligației concesionarilor de a încheia contracte de prestări servicii medicale cu Casa de Asigurări de Sănătate în contractele de concesiune a spațiilor cu destinație medicală, iar unde legea nu distinge nici noi nu trebuie să distingem, | | | | |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| Cu privire la inserarea clauzei contractuale privind obligația concesionarilor spațiilor cu destinație medicală, inclusiv a celor care prestează servicii medicale stomatologice, de a încheia contracte de prestări servicii medicale cu Casa Județeană de Asigurări de Sănătate Cluj, precizăm următoarele:  Conform prevederilor art. 6 alin. (6.2.2.) din modelului-cadru al contractului de concesiune încheiat în temeiul [Hotărârii Guvernului nr. 884/2004](file:///C:\oficiale\index\act\52619\datac\2004-08-05#A0) privind concesionarea unor spaţii cu destinaţia de cabinete medicale, aprobat prin Ordinul 946/2004 *”Concedentul* ***nu are dreptul să modifice în mod unilateral*** *contractul de concesiune, în afară de cazurile prevăzute expres de lege şi de prezentul contract.”* , iarart. 7 prevede:  *”7.1. Concedentul poate modifica unilateral partea reglementară a prezentului contract de concesiune, cu notificarea prealabilă a concesionarului,* ***din motive excepţionale legate de interesul naţional sau local****, după caz.*  *7.2.1. În cazul în care modificarea unilaterală a contractului de concesiune îi aduce un prejudiciu, concesionarul are dreptul să primească în mod prompt o despăgubire adecvată şi efectivă.*  De asemenea, legislația specifică care reglementează concesionarea spațiilor cu destinație de cabinete medicale nu condiționează exercitarea dreptului de concesiune de realizarea obligației de încheiere a contractului cu casa de asigurări de sănătate (a se vedea punctul de vedere al Ministerului Sănătății nr. AR 5972/20.04.2022).  Totodată, Legea 95/2006, privind reforma în domeniul sănătății, republicată prevede:  ***Articolul 85***  *Cabinetul de medicină de familie* ***poate realiza venituri*** *din:*  *a) contracte încheiate cu casele de asigurări de sănătate din cadrul sistemului de asigurări sociale de sănătate, în condiţiile Contractului-cadru;*  *.................*  ***Articolul 140***  *Structurile care realizează activităţi de asistenţă medicală ambulatorie de specialitate* ***pot realiza venituri****, după caz, din:*  *a) contracte încheiate cu casele de asigurări de sănătate;*  *...................*  ***Articolul 253***  *(1) Furnizorii de servicii medicale, de dispozitive medicale şi de medicamente, care îndeplinesc criteriile de evaluare stabilite de CNAS şi Ministerul Sănătăţii,* ***pot intra în relaţie contractuală cu casele de asigurări de sănătate****.*  ***Articolul 254***  *(1) Furnizorii de servicii medicale, de dispozitive medicale şi de medicamente, care* ***pot fi în relaţii contractuale cu casele de asigurări,*** *sunt:*  *a) unităţile sanitare publice sau private, organizate conform prevederilor legale în vigoare, autorizate, evaluate şi selectate în condiţiile legii;*  *b) farmaciile, distribuitorii şi producătorii de medicamente şi materiale sanitare;*  *c) alte persoane fizice şi juridice care furnizează servicii medicale, medicamente şi dispozitive medicale.*  ***Articolul 485***  *(3) Medicii stomatologi care întrunesc condiţiile prevăzute la art. 477 şi la art. 484 alin. (1) lit. a)-d)* ***pot desfăşura activităţi*** *medico-dentare conform pregătirii profesionale* ***în sistemul naţional de asigurări de sănătate*** *sau/şi în sistemul privat, fie ca angajaţi, fie ca persoană fizică independentă în formele prevăzute de lege.*  Prevederile legale susmenționate reglementează modalitatea în care medicii / furnizorii de servicii medicale, de dispozitive medicale şi de medicamente pot realiza venituri.  Toate prevederile legale susmenționate instituie o normă permisivă ( pot) și nu una imperativă (vor face / trebuie să). **Intrarea în relaţie contractuală cu casele de asigurări de sănătate constituie un drept al medicilor și nu o obligație**.  În condițiile în care legiuitorul a lăsat la latitudinea medicilor / furnizorilor de servicii medicale posibilitatea de a realiza venituri din contracte încheiate cu casele de asigurări de sănătate, Consiliul Județean Cluj nu poate impune obligația ca aceștia să încheie respectivele contracte.  Având în vedere cele de mai sus, **proiectul de hotărâre nu este justificat de atribuțiile ce revin autorităților administrației publice locale în domeniul serviciilor publice de sănătate.** | | | | |
| **Secțiunea a 3-a** **- Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)**:** | | | | |
| Hotărârea nu produce efecte financiare asupra bugetului Județului Cluj, asupra mediului concurențial şi domeniului ajutoarelor de stat sau asupra mediului.  Sarcini de natură administrativă rezultate din actul adminstrativ (în situația adoptării acesteia) constau în:   * Intocmirea actelor adiționale la contractele de concesiune, cu impunerea de sancțiuni în cazul nerespectării obligației și transmiterea spre semnare concesionarilor; * Verificarea încheierii de către concesionari a contractelor cu casa de asigurări de sănătate; * Obligarea prin intermediul acțiunilor în instanță / rezilierea contractului de concesiune și evacuarea concesionarilor care refuză semnarea actelor adiționale; | | | | |
| **Secțiunea a 4-a - Concluzii/propuneri:** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **nu îndeplinește** cerințele juridice specificate la Secțiunea a 2-a. | | | | |
|  | **Prenume și nume** | | **Data** | **Semnătura** |
| Director executiv | Ștefan Eduard Iliescu | | 19.05.2022 |  |